Diari Oficial de la Generalitat Valenciana


Sumari del DOGV 9586, del 02-05-2023 (2023/4638)

ACORD de 21 d'abril de 2023, del Consell, pel qual se suprimeix el Fòrum de Diàleg de l'àmbit de les universitats públiques de la Comunitat Valenciana, creat mitjançant l'Acord de 15 de març de 2019, del Consell, i les seues funcions passen a la Mesa General de Negociació d'Universitats Públiques de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9586

Data del DOGV
:   02-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4638


Data del document
:   21-04-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Acord

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

ACORD de 21 d'abril de 2023, del Consell, pel qual se suprimeix el Fòrum de Diàleg de l'àmbit de les universitats públiques de la Comunitat Valenciana, creat mitjançant l'Acord de 15 de març de 2019, del Consell, i les seues funcions passen a la Mesa General de Negociació d'Universitats Públiques de la Comunitat Valenciana. [2023/4638]  
A fi d'avançar en la institucionalització del diàleg social en l'àmbit de les universitats públiques valencianes, i a fi de complir el que es disposa en l'Acord de legislatura de la Mesa General de Negociació del Personal Funcionarial, Estatutari i Laboral de la Generalitat (MGN I), de 9 de juny de 2016, el Consell va acordar, en data 15 de març de 2019, crear el Fòrum de Diàleg en l'àmbit de les universitats públiques de la Comunitat Valenciana com a òrgan de debat, estudi, valoració i anàlisi de les condicions de treball del personal de les universitats públiques de la Comunitat Valenciana, sense perjudici de les competències atribuïdes als òrgans d'específics de negociació.  
  
Posteriorment, l'article 186 de la Llei 4/2021, de 16 d'abril, de la Funció Pública Valenciana, va establir que la determinació de les condicions de treball del personal empleat públic es portarà a terme a través de determinades meses de negociació, entre les quals es troba la Mesa General de Negociació d'Universitats Públiques de la Comunitat Valenciana, coordinada per l'Administració de la Generalitat, i que comptarà amb representants de cadascuna de les universitats públiques valencianes i de les organitzacions sindicals més representatives.  
  
Per a acomplir aquesta determinació, el Fòrum de Diàleg en l'àmbit de les universitats públiques de la Comunitat Valenciana va acordar, en la seua reunió de 23 de febrer de 2022, la constitució de la Mesa General de Negociació de les Universitats Públiques, amb idèntica composició a la del Fòrum de Diàleg. Així mateix, en la seua reunió de data 20 de juliol de 2022, va acordar la denúncia del Fòrum de Diàleg en l'àmbit de les universitats públiques de la Comunitat Valenciana, al mateix temps que se sol·licitava de la Conselleria d'Innovació, Universitats, Ciència i Societat Digital l'inici dels tràmits administratius per a l'extinció d'aquest òrgan.  
Per tot això, a proposta de la consellera d'Innovació, Universitats, Ciència i Societat Digital, el Consell, després de la deliberació prèvia, en la reunió de 21 de abril de 2023,  
  
  
ACORDA  
  
Únic  
Supressió del Fòrum de Diàleg de l'àmbit de les universitats públiques de la Comunitat Valenciana  
  
Queda suprimit el Fòrum de Diàleg de l'àmbit de les universitats públiques de la Comunitat Valenciana, creat mitjançant l'Acord de 15 de març de 2019, del Consell, i les seues funcions passen a la Mesa General de Negociació d'Universitats Públiques de la Comunitat Valenciana, en els termes establits en la Llei 4/2021, de 16 d'abril, de la funció pública valenciana, i tota altra normativa aplicable.  
  
València, 21 d'abril de 2023  
  
La consellera secretaria  
AITANA MAS MAS